Den offisielle Mercedes-importøren for det amerikanske markedet, Max Hoffman, foreslo for Mercedes-Benz' hovedkvarter i Stuttgart produksjon av en gateversjon av 300SL, og mente dette ville bli en kommersiell suksess, spesielt i USA. Mer enn 80% av de totalt 1 400 produserte bilene ble solgt i USA, noe som var første gang en Mercedes-Benz hadde solgt i store volum utenfor hjemmemarkedet. 300SL har dermed fått æren for at Mercedes-Benz' rykte på det amerikanske markedet gikk fra å produsere solide, men kjedelige biler til å produsere sportslige modeller.